సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ఎన్టీఆర్ రావ‌డం అనుమాన‌మే !
ఎన్టీఆర్ హీరోగా న‌టిస్తున్న నాన్న‌కు ప్రేమ‌తో చిత్రాన్ని సంక్రాంతి కానుక‌గా ప్రేక్ష‌కుల ముందుకు తీసుకురానున్న‌ట్లు మూవీ యూనిట్ ఇటీవ‌లే ప్ర‌క‌టించింది.
| Updated:
Dec 26, 2015, 08:43PM IST
ఎన్టీఆర్, రకుల్ ప్రీత్ సింగ్ జంటగా న‌టిస్తున్న నాన్న‌కు ప్రేమ‌తో చిత్రాన్ని సంక్రాంతి కానుక‌గా ప్రేక్ష‌కుల ముందుకు తీసుకురానున్న‌ట్లు మూవీ యూనిట్ ఇటీవ‌లే ప్ర‌క‌టించింది. సినిమా షూటింగ్ పూర్త‌యిందని.. అలాగే బ్యాలెన్స్‌గా మిగిలివున్న గీతాన్ని ప్ర‌స్తుతం తెర‌కెక్కిస్తున్న‌ట్లు చిత్ర వ‌ర్గాలు పేర్కొన్నాయి. అయితే వారు చెప్పిన దాంట్లో వాస్త‌వం లేద‌ని, సినిమా షూటింగ్ ఇంకా పూర్తికాలేదని తెలిసింది. ప్ర‌స్తుతం ఎన్టీఆర్‌పై వ‌ర్షం బ్యాక్‌డ్రాప్‌లో సాగే యాక్ష‌న్ సీక్వెన్స్‌తో పాటు కొన్ని కీల‌క ఘ‌ట్టాల‌ను హైద‌రాబాద్‌లో చిత్రీక‌రిస్తున్న‌ట్లు స‌మాచారం. ఈ స‌న్నివేశాలు పూర్త‌యిన త‌ర్వాత పాట‌ను తెర‌కెక్కించేందుకు స‌న్నాహాలు చేస్తున్నారు. విడుద‌ల‌కు ప‌దిహేను రోజులు మాత్ర‌మే స‌మ‌యం ఉండ‌టంతో ఆలోపు సినిమాను పూర్తిస్థాయిలో సిద్ధం చేస్తారా? అనేది అనుమానంగా మారింది. సంక్రాంతికి ఈ చిత్రాన్ని ఎట్టి ప‌రిస్థితుల్లో విడుద‌ల చేయాల‌నే కృత‌నిశ్చ‌యంతో ఎన్టీఆర్ ఉన్న‌ట్లు తెలిసింది. షూటింగ్‌తోపాటే పోస్ట్ ప్రొడక్షన్ కార్య‌క్ర‌మాల‌ను కూడా ఏక‌కాలంలో పూర్తిచేస్తున్నారు. సుకుమార్ ద‌ర్శ‌క‌త్వం వ‌హిస్తున్న ఈ చిత్రాన్ని బి.వి.ఎస్‌.ఎన్. ప్ర‌సాద్ నిర్మిస్తున్నారు.